6525 



ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

24 ΔΕΚΕΜΒΡΙΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

718 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση του ρυμοτομικού σχεδίου και καθορισμός όρων και περιο¬ 
ρισμών δόμησης του παραρτήματος της Βιομηχανικής Περιοχής 
Βόλου της Ελληνικής Τράπεζας Βιομηχανικής Αναπτύξεως 
Α.Ε, (ΕΤΒΑ Α.Ε.), που βρίσκεται στα διοικητικά όρια της Κοι¬ 
νότητας Αγίου Γεωργίου (Φερρών) Ν. Μαγνησίας. 1 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου της Κομοτηνής (Πατριάρ- 
χου Ιωακείμ Γ' 6) μαζί με τον περιβάλλοντα χώρο του (όρια ιδιο¬ 
κτησίας), ιδιοκτησίας Δημοκρίτειου Πανεπιστημίου Θράκης. . .2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση του ρυμοτομικού σχεδίου και καθορισμός όρων και περιορι¬ 
σμών δόμησης του παραρτήματος της Βιομηχανικής Περιοχής Βό¬ 
λου της Ελληνικής Τράπεζας Βιομηχανικής Αναπτύξεως Α.Ε. 
(ΕΤΒΑ Α.Ε.), που βρίσκεται στα διοικητικά όρια της Κοινότητας 
Αγίου Γεωργίου (Φερρών) Ν. Μαγνησίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 2 και 3) του Ν. 742/1977 «περί 
τροποποιήσεως και συμπληρώσεως του Ν. 4458/1965 «περί βιομηχα¬ 
νικών περιοχών και ρυθμίσεως συναφών θεμάτων» (Α' 319). 

2. Τις διατάξεις του άρθρου 2 (παρ. 3) του Ν. 947/1979 «περί οικι¬ 
στικών περιοχών» (Α’ 169). 

3. Τις διατάξεις των άρθρων 7, 8 και 9 του Ν. 1577/1985 «Γενικός 
Οικοδομικός Κανονισμός» (Α' 210), όπως τροποποιήθηκαν με το άρθρο 
1 (παρ. 3, 4) του Ν. 1772/1988 «τροποποίηση διατάξεων του Ν. 
1577/1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις των άρθρων 2, 3 και 7 του Ν. 1032/1980 «περί 
συστάσεως Υπουργείου Χωροταξίας, Οικισμού και Περιβάλλοντος» (Α' 

57) ' , 

5. Τις διατάξεις των άρθρων 23 (παρ. 1 εδ. ιδ’ και ιστ') του Ν. 
1558/1985 «Κυβέρνηση και Κυβερνητικά Όργανα» (Α' 137). 

6. Τις διατάξεις των άρθρων 9, 10 (παρ. 3) και 13 του Π. Δ/τος 
437/1985 «καθορισμός και ανακατανομή των αρμοδιοτήτων των 
Υπουργείων» (Α' 157). 

7. Τις διατάξεις των άρθρων 1 (εδ. α') και 2 παρ. 1 κεφ.'Β' του Π. 
Δ/τος 456/1985 «μεταφορά αρμοδιοτήτων υπηρεσιών και προσωπι¬ 
κού στα Υπουργεία Περιβάλλοντος, Χωροταξίας και Δημοσίων. Έργων, 
Βιομηχανίας, Ενέργειας και Τεχνολογίας κ.λπ.» (Α' 163). 


8. Τις διατάξεις του Π. Δ/τος 229/1986 «Σύσταση και οργάνωση 
της Γενικής Γραμματείας Βιομηχανίας» (Α' 96), όπως τροποποιήθηκε 
με τις διατάξεις του αριθ. 396/1989 Π. Δ/τος «οργανισμός της Γενι¬ 
κής Γραμματείας Βιομηχανίας» (Α' 172). 

9. Την ΕΠ 2026/207/19.12.1972 υπουργική απόφαση «περί κα¬ 
θορισμού εκτάσεως ως «Παραρτήματος» της Βιομηχανικής Περιοχής 
Βόλου χαρακτηριζομένου ως «Β' Βιομηχανική Περιοχή Βόλου» (Β’ . 
1139). 

10. Την ΧΠ/ΧΩΡ/407/18.10.1984 υπουργική απόφαση «επέ¬ 
κταση του Παραρτήματος της Βιομηχανικής Περιοχής Βόλου» (Β' 
787). 

11. Την Υ.1074/14.5.1990 απόφαση του Πρωθυπουργού και 
Υπουργού Β.Ε.Τ. σχετικά με την ανάθεση αρμοδιοτήτων στον Υφυ¬ 
πουργό Β.Ε.Τ. Βασίλειο Μαντζώρη (Β' 325). 

12. Την 23/1990 γνωμοδότηση τού Κεντρικού Συμβουλίου Χωρο¬ 
ταξίας, Οικισμού'και Περιβάλλοντος. 

13. Την 388/1990 γνωμοδότηση του Συμβουλίου της Επικράτειας 
με πρόταση των Υπουργών Περιβάλλοντος, Χωροταξίας και Δημοσίων 
Έργων και Βιομηχανίας, Ενέργειας και Τεχνολογίας, αποφασί¬ 
ζουμε: 

Άρθρο 1 

Εγκρϊνεται το ρυμοτομικό σχέδιο του παραρτήματος της Βιομηχανι¬ 
κής Περιοχής Βόλου (Ν. Μαγνησίας) της Ελληνικής Τράπεζας Βιομη¬ 
χανικής Αναπτύξεως Α.Ε. (ΕΤΒΑ Α.Ε.), που βρίσκεται στα διοικητικά 
όρια της Κοινότητας Αγίου Γεωργίου (Φερρών) Ν. Μαγνησίας, με τη 
δημιουργία των 1, Ια, 2, 2α, 3, 4, 5α, 5β, 6, 7, 8, 9, 9α, 10 και 11 
οικοδομικών τετραγώνων, οδών, κοινοχρήστων χώρων, όπως φαίνεται 
στο σχετικό χρωματισμένο πρωτότυπο διάγραμμα σε κλίμακα 
1:2.000, που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την 56503/1990 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη των παραπάνω 
οικοδομικών τετραγώνων επιβάλλεται προκήπιο πλάτους δέκα (10) μέ¬ 
τρων. 

Άρθρο 3 

Τα ελάχιστα όρια εμβαδού και προσώπου, καθώς και οι λοιποί όροι 
και περιορισμοί δόμησης των οικοπέδων των παραπάνω οικοδομικών 
τετραγώνων καθορίζονται κατά τομείς Α, Β και Γ, ως εξής: 

1. Τομέας Α: Περιλαμβάνει τα οικοδομικά τετράγωνα 5α και 5β που 
προορίζονται για αυτοστέγαση Βιοτεχνών και το οικοδομικό τετράγωνο , 
8 που προορίζεται για την ανέγερση τυποποιημένων Βιοτεχνικών Κτι¬ 
ρίων. 

α) Ελάχιστο πρόσωπο: Είκοσι (20) μ. 

Ελάχιστο εμβαδόν: Χίλια (1.000) τ.μ. 

β) Μέγιστο ποσοστό κάλυψης: 

γ) Συντελεστής δόμησης: Δύο και τέσσερα δέκατα (2,4). 

δ) Μέγιστο επιτρεπόμενο ύψος των κτιρίων: Είκοσι (20) μέτρα. 

2. Τομέας Β: Περιλαμβάνει τα οικοδομικά τετράγωνα 1, Ια, 2, 2α, 

3, 4, 6, 9, 9α, 10 και 11, που προορίζονται για την ανέγερση Βιομηχα¬ 
νικών Κτιρίων. 

α) Ελάχιστο πρόσωπο: Τριάντα (30) μ. 

Ελάχιστο εμβαδόν: Δύο χιλιάδες (2.000) τ.μ. 

β) Μέγιστο ποσοστό κάλυψης: Εξήντα τοις εκατό (60%) της επιφά¬ 
νειας τους. 

γ) Συντελεστής δόμησης: δύο (2). 

δ) Μέγιστο επιτρεπόμενο ύψος των κτιρίων: Είκοσι τέσσερα (24) μέ¬ 
τρα. 

3. Τομέας Γ: Περιλαμβάνει τα οικοδομικά τετράγωνα 7 και 9β που 
προορίζονται για την ανέγερση κτιρίων κοινοχρήστων εξυπηρετήσεων 
και διαμόρφωση οργανωμένου πρασίνου. 

α) Τα οικόπεδα του Τομέα αυτού θεωρούνται άρτια και οικοδομήσιμα 
με όποιες διαστάσεις και εμβαδόν διανέμονται από τον αρμόδιο φορέα. 

β) Μέγιστο ποσοστό κάλυψης: Τριάντα τοις εκατό (30%) της επιφά¬ 
νειας τους. 

γ) Συντελεστής δόμησης: Οκτώ δέκατα (0,8). 

δ) Μέγιστο επιτρεπόμενο ύψος των κτιρίων: Έντεκα (11) μέτρα. 

4. Εντός της. ως άνω περιοχής επιτρέπεται η ανέγερση κάθε είδους 
κτιρίων που ανήκουν σε βιομηχανικές και βιοτεχνικές επιχειρήσεις και 
σε επιχειρήσεις επεξεργασίας και αποθήκευσης αγροτικών προϊόντων, 
καθώς επίσης και κτιρίων κοινοχρήστων εξυπηρετήσεων που είναι απα¬ 
ραίτητα για την παροχή Υπηρεσιών στις επιχειρήσεις που είναι εγκατε¬ 
στημένες στην παραπάνω περιοχή. 

5. Η ελάχιστη απόσταση των κτιρίων από τα πλάγια και οπίσθια όρια 
του οικοπέδου ορίζεται σε πέντε (5,00) μέτρα, εκτός αν προκύπτουν με¬ 
γαλύτερες αποστάσεις Δ, σύμφωνα με το Ν. 1577/1985 «ΓΟΚ». 

Δεν απαιτείται η τήρηση των παραπάνω αποστάσεων προκειμένου 
για ειδικές κατασκευές αναγκαίων λειτουργικών εγκαταστάσεων. 

6. Παρεκκλίσεις για το μέγιστο ύψος, ειδικών κατασκευών, που είναι 
(αναγκαίες για τη λειτουργία των εγκαταστάσεων, όπως γερανογέφυ¬ 


ρες, αποθήκες σιτηρών με μηχανικές εγκαταστάσεις για γρήγορη φόρ- 
τωση ή εκφόρτωση (σιλό), καπνοδόχοι, πύργοι ψύξης, υδατόπυργοι 
κ.λπ., δίνονται σύμφωνα με το άρθρο 21 του Ν. 1577/1985 «Γενικός 
Οικοδομικός Κανονισμός» (Α' 210). 

7. Τα κτίσματα κοινωφελών εγκαταστάσεων (υποσταθμοί ΔΕΗ, τη¬ 
λεφωνικό κέντρο ΟΤΕ, αντλιοστάσια, δεξαμενές αποθήκευσης νερού 
κ.λπ.), που απαιτούνται για τη λειτουργία των έργων υποδομής (δίκτυα 
ύδρευσης, αποχέτευσης κ.λπ.) ανεγείρονται ανεξαρτήτως τομέα με τους 
παρακάτω όρους δόμησης: 

α) Ελάχιστο πρόσωπο:· Δέκα (10) μ. 

Ελάχιστο εμβαδόν: Εκατό (100) τ.μ. 

β) Μέγιστο ποσοστό κάλυψης: Εβδομήντα τοις εκατό (70%) της επι¬ 
φάνειας των οικοπέδων. 

γ) Συντελεστής δόμησης: Ένα (1). 

δ) Μέγιστο επιτρεπόμενο ύψος των κτιρίων: Δεκαοκτώ (18) μέτρα. 

Άρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημ. Έργων αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 23 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΥΦΥΠΟΥΡΓΟΣ ΒΙΟΜΗΧΑΝΙΑΣ, 

ΚΑΙ ΔΗΜΟΣΙΩΝ ΕΡΓΩΝ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΤ. ΜΑΝΟΣ ΒΑΣ. ΜΑΝΤΖΩΡΗΣ 

ΑΠΟΦΑΣΕΙΣ 

Αριθ. 5157 . (2) 

Χαρακτηρισμός ως διατηρητέου κτιρίου της Κομοτηνής (Πατριάρχου 
Ιωακείμ Γ' 6) μαζί με τον περιβάλλοντα χώρο του (όρια ιδιοκτη¬ 
σίας), ιδιοκτησίας Δημοκρίτειου Πανεπιστημίου Θράκης. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210/Α·) «Γενικός Οικοδομικός Κανο¬ 
νισμός» και ειδικότερα των άρθρων 3 και 4 αυτού, όπως τροποποιήθηκε 
μεταγενέστερα (άρθρο 1 Ν. 1772/1988, ΦΕΚ 91/Α). 

β) Των Π. Δ/των 358/1986 (ΦΕΚ 158/Α'), 92/1987 (ΦΕΚ 
51/Α’) και 492/1988 (ΦΕΚ 224/Α'), για τις αρμοδιότητες και τον 
οργανισμό του Υπουργείου Βόρειας Ελλάδας, αντίστοιχα. 

2. Την απόφαση Υ.704/19.8.1988 (ΦΕΚ 5753), για τη μετονο- 
μασία του Υπουργείου Βόρειας Ελλάδας σε Υπουργείο Μακεδονίας - 
Θράκης. 

3. Την από 17 Οκτωβρίου 1990 αιτιολογική έκθεση της Δ/νσης 
Πολιτισμού του Υπουργείου Μακεδονίας - Θράκης. 

4. Την από 22 Οκτωβρίου 1990 (αριθ. πρωτ. 5157/25.10.90) 
απάντηση σε σχέση με την παραπάνω αιτιολογική έκθεση, αποφασί¬ 
ζουμε: 

1. Χαρακτηρίζουμε ως διατηρητέο το κτίριο της Κομοτηνής (Πα¬ 


τριάρχου Ιωακείμ Γ' 6) μαζί με τον περιβάλλοντα χώρο του (όρια ιδιο¬ 
κτησίας), ιδιοκτησίας'Δημοκρίτειου Πανεπιστημίου Θράκης, όπως φαί¬ 
νεται στο τοπογραφικό διάγραμμα σε κλίμακα 1:500, που θεωρήθηκε 
από τη Δ/νση Πολιτισμού του ΥΜΑΘ και που σε σμίκρυνση αντίτυπό 
του δημοσιεύεται με την απόφαση αυτή, γιατί είναι αξιόλογο νεοκλασ- 
σικό κτίριο. 

2. Στο χαρακτηριζόμενο ως διατηρητέο κτίριο απαγορεύεται κάθε 
αλλοίωση ή καταστροφή των επιμέρους αρχιτεκτονικών και διακοσμη- 
τικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατιστική ενίσχυση και η εσωτερική διαρύθμιση τού κτιρίου, εφόσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών και διαφημι¬ 
στικών σ’ οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών μικρών διαστάσεων, φωτεινών ή μη, που πληροφορούν 
γιοι τη χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, όπως και για την τοποθέτηση επιγραφών, απαιτείται 
η έγκριση' επιτροπής πολεοδομικού και αρχιτεκτονικού ελέγχου 
(ΕΠΑΕ). 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεώς (τεύχος Δ). . 

Αθήνα, 10 Δεκεμβρίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΤΖΙΤΖΙΚΩΣΤΑΙ 

